polyglot-tagger/wikipedia-language-snippets-filtered huggingface dataset:
ఇప్పటివరకు అమెరికా , రష్యా , ఐరోపా , చైనా , జపాన్ లు మాత్రమే స్వంత నావిగేషన్ వ్యవస్థలను కలిగి ఉన్నాయి. త్వరలో భారతదేశంకూడా వాటి వరుసలో చేరబోతున్నది
ఇప్పటివరకు జీపీఎస్‌ఎస్‌ సేవలకోసం విదేశీ ఉపగ్రహాలపై ఆధారపడాల్సివస్తోంది. ఫలితంగా సున్నితమైన సైనిక సమాచారానికి రక్షణ ఉండదు. దేశీయ దిక్సూచి వ్యవస్థ ద్వారా భద్రతతో కూడిన నావిగేషన్‌ సాధ్యమవుతుంది.
పౌర, సైనిక అవసరాలకు ఐఆర్‌ఎన్‌ఎస్‌ఎస్ ఉపయోగపడుతుంది. వ్యక్తిగత రవాణాలో గమ్యాన్ని చేరేందుకు దిశానిర్దేశంతోపాటు ఎంతసమయంలో చేరటానికి వీలుంటుందో తెలుస్తుంది.
సుదూరప్రాంతాల్లో ఉన్న మానవరహిత వాతావరణకేంద్రాలు, సీస్మిక్‌ కేంద్రాలపై సమాచారాన్ని సేకరించటానికీ ఇది ఉపకరిస్తుంది.
విమానయానంలో దీన్ని ఉపయోగించడం ద్వారా కచ్చిత ల్యాండింగ్, టేక్‌ఆఫ్‌తోపాటు, విమాన ప్రమాదాల్లో వేగంగా సహాయం అందించటానికి, అదే విధంగా ఇంధన నష్టాన్ని నివారించటానికి వీలవుతుంది.
ఐఆర్‌ఎన్‌ఎస్‌ఎస్-1బి ఇస్రో తయారు చేసి, ప్రయోగించిన ఉపగ్రహం. భారత భూతల, ఆకాశ, సాగరాల్లో దిక్సూచి సేవలందించేందుకు, విమానాలు, ఓడల గమనాన్ని ఎపటికప్పుడు ఉపగ్రహం ద్వారా పర్యవేక్షించేందుకు ఉద్దేశించిన ఐఆర్‌ఎన్‌ఎస్‌ఎస్ వ్యవస్థలో భాగం ఇది. విమానాలు, ఓడల గమనాన్ని ఎపటికప్పుడు పర్యవేక్షించేందుకు ఉపయోగపడుతుంది. విపత్తుల సమయంలో బాధితులకు సహాయకారిగా పనిచేస్తుంది. భారతదేశం చుట్టూ 1,500 కి.మీ దాకా విస్తరించిన ప్రాంతంలో సేవలందిస్తుంది. ఈ వ్యవస్థలో భాగంగా మొత్తం ఏడు ఉపగ్రహాలను అంతరిక్షంలో ప్రవేశపెట్టారు. ఈ క్రమంలో 2013లో ఐఆర్‌ఎన్‌ఎస్‌ఎస్-1ఏ అను ఉపగ్రహాన్ని కక్ష్యలో ప్రవేశపెట్టారు. ఆవరుసలో రెండవ నావిగేషన్ ఉపగ్రహం, ఐఆర్‌ఎన్‌ఎస్‌ఎస్-1బిని పిఎస్ఎల్ వి-సీ24 అనే శ్రేణికి చెందిన ఉపగ్రహ వాహక నౌక ద్వారా నిర్దేశిత కక్ష్యలో ప్రవేశపెట్టారు.
ఐఆర్‌ఎన్‌ఎస్‌ఎస్-1బి ఉపగ్రహన్ని ఆంధ్రప్రదేశ్ లోని నెల్లూరు జిల్లాలోని శ్రీహరికోటలో ఉన్న సతీష్ ధావన్ అంతరిక్ష ప్రయోగ కేంద్రం నుండి, పిఎస్ఎల్ వి-సీ24 అనే శ్రేణికి చెందిన ఉపగ్రహ వాహక నౌక ద్వారా శుక్రవారం 2014 ఏప్రిల్ 04న, సాయంత్రం 5:14 గంటలకు ప్రయోగించి, విజయవంతంగా నిర్దేశిత భూ స్థిర బదిలీ కక్ష్యలో ప్రవేశపెట్టారు. బదిలీ కక్ష్య యొక్క పెరిజీ 284 కి.మీ, అపోజీ 20,652 కి.మీ., భూమధ్య రేఖకు 19.2 డిగ్రీల కోణంలో ఉండే కక్ష్యలో ఉంచారు. తరువాత ఉపగ్రహంలోని ఇంధన చోదకాలను ఉపయోగించి, కక్ష్యను పెంచి బదిలీ కక్ష్య నుండి 55 డిగ్రీల తూర్పు అక్షాంశంలో, 23 మూడు డిగ్రీల కోణంలో ఉండే భూ అనువర్తిత కక్ష్యలో స్థిరపరచారు.
ఉపగ్రహం రెండురకాల ఉపకరణాల సమూదాయాన్నికలిగి ఉంది.అందులో ఒకటి దిక్సూచి సంబంధించింది. రెండవది రేంజింగ్ ఉపకరణాలు కలిగి ఉన్నాయి. నావిగేషన్ కు సంబంధించిన ఉపకరణాలు కలిగిన విభాగం ఓడల/నౌకల, విమాన తదితర యానాలకు సంబంధించిన దిక్సూచి సమాచారాన్ని వినియోగదారులకు పంపిణి చేస్తుంది. నావిగేషన్ కు సంబంధించిన ఉపకరణాలు 5- బ్యాండ్ , -బ్యాండ్ లో పనిచేయును. నావిగేషన్ కు సంబంధించిన ఉపకరణాలలో అత్యంత కచ్చితమైన సమయాన్ని చూపించు రుబీడియం పరమాణు గడియారం అమర్చబడింది.
రేంజింగ్ ఉపకరణాలభాగం -బ్యాండ్ ట్రాన్స్‌పాండరును కల్గి, ఉపగ్రహం యొక్క కచ్చితమైన రేంజి తెలుపుతుంది. ఇదిభూమిపై దిశానిర్దేశం అందించగల ప్రాంత పరిధిని నిర్ధారిస్తుంది. లేజరు రేంజింగుకై కార్నర్ క్యూబ్ రెట్రోరేఫ్లేక్టరును ఐఆర్ఎన్ఎస్ఎస్-1బిలో పొందుపరచారు. ఉపగ్రహం రెండు వైపుల రెండు సౌరపలకలను అమర్చారు. ఇవి 1660 వ్యాట్ ల విద్యుత్తును ఉత్పత్తి చేస్తుంది. దీనికి 90 అంపియర్ అవర్ సామర్ధ్యమున్న లిథియం-అయాన్ బ్యాటరిని అనుసంధానించారు. ఉపగ్రహం 440 న్యూటను శక్తిగల లిక్విడ్ అపోజీ మోటరును, 22 న్యూటను శక్తిగల 12 థ్రస్టరులను కలిగి ఉంది.
ఐఆర్‌ఎన్‌ఎస్‌ఎస్-1బి ఉపగ్రహం మొత్తం బరువు, ఇంధనంతో సహా 1432 కిలోలు. ఇంధన రహిత ఉపగ్రహం బరువు 614 కిలోలు. ఉపగ్రహం భౌతిక కొలతలు 1.58 1.5 1.5 మీటర్లు. భౌతిక, సాంకేతిక నిర్మాణంలో, ఉపకరణాల విషయంలో ఐఆర్‌ఎన్‌ఎస్‌ఎస్-1బి, అన్ని విధాల ఐఆర్‌ఎన్‌ఎస్‌ఎస్-1ఏ ఉపగ్రహం వంటిదే. ఐఆర్‌ఎన్‌ఎస్‌ఎస్-1ఏ ఉపగ్రహాన్ని కక్ష్యలో ప్రవేశ పెట్టిన ఏడునెలల లోనే ఐఆర్‌ఎన్‌ఎస్‌ఎస్-1బి ఉపగ్రహాన్ని కక్ష్యలో ప్రవేశపెట్టడం జరిగింది. ఈ ఉపగ్రహం యొక్క జీవిత కాలం 10 సంవత్సరాలు.
ఐఆర్‌ఎన్‌ఎస్‌ఎస్ వ్యవస్థ భూతల, ఆకాశ, సాగరాల్లో దిశానిర్దేశ సేవలందిస్తుంది. విమానాలు, ఓడల గమనాన్ని ఎపటికప్పుడు పర్యవేక్షించేందుకు ఉపయోగపడుతుంది. విపత్తుల సమయంలో బాధితులకు సహాయకారిగా పనిచేస్తుంది. భారతదేశం చుట్టూ 1,500 కి.మీ దాకా విస్తరించిన ప్రాంతంలో సేవలందిస్తుంది.
ఈ ఘోరంపై వెల్లువెత్తిన ప్రజాగ్రహం కారణంగా ఏర్పాటైన ప్రత్యేక కోర్టు 16 ఏళ్ల సుదీర్ఘ విచారణ తదుపరి, 2007లో తీర్పును వెలువరించింది. ఇది అరుదైన వాటిలో కెల్లా అత్యంత అరుదైన కేసు కాదంటూ నిందితులకు మరణశిక్ష గాక, యావజ్జీవ కారాగార శిక్ష విధించింది. ప్రత్యేక కోర్టు చేసిన ఈ వ్యాఖ్య నేరం తీవ్రతను తగ్గించేసింది. ఏడేళ్ల తర్వాత ఏపీ హైకోర్టు ప్రాసిక్యూషన్ నేరాన్ని నిరూపించడంలో విఫలమైందంటూ నిందితులందరినీ విడుదల చేయాలని తీర్పు చెప్పింది. ఈ కేసులో 21 మంది నిందితులకు కింది కోర్టు విధించిన శిక్షలను రద్దు చేస్తూ రాష్ట్ర హైకోర్టు తీర్పు ఇచ్చింది. అంతేగాకుండా ఇదే కేసులో 35 మందికి విధించిన ఏడాది జైలు శిక్షను కూడా న్యాయస్థానం రద్దు చేస్తూ తీర్పు ఇచ్చింది.
1991 ఆగస్టు 6న గుంటూరు జిల్లా చుండూరు గ్రామంలో అగ్రవర్ణాల వారు దళితవాడపై దాడి చేసి, వేట కొడవళ్ళతో, గొడ్డళ్లతో, బరిసెలతో దళితులను వెంటాడి, వేటాడి చంపారు. ఆ మారణ కాండలో ఎనిమిది మంది దళితులు ప్రాణాలు కోల్పోగా, ఐదుగురు తీవ్రంగా గాయపడ్డారు. మృతదేహాలను ముక్కలు ముక్కలుగా నరికి, గోనెసంచుల్లో మూటగట్టి, రాళ్ళు కట్టి తుంగభద్రలో పడే శారు. ఇద్దరు అన్నదమ్ములను మల్లెతోటలోనే చంపి భూమిలో తొక్కేశారు. ఒకరిని సజీవంగానే సంచులలో కుక్కి కాలువలో పడేశారు.
ఆ తీర్పు మీద తీవ్ర వ్యతిరేకత వ్యక్తమైంది. ఈ కేసు విషయంలో రాష్ట్ర ప్రభుత్వంతోపాటు చుండూరు ఘటనలో మరణించినవారి బంధువులు సుప్రీం కోర్టును ఆశ్రయించారు. ఈ కేసు 2014 జూలై 30 నాడు సుప్రీంకోర్టులో విచారణకు వచ్చింది. సుప్రీంకోర్టు ఈ కేసు విషయంలో ఆంధ్రప్రదేశ్ హైకోర్టు ఇచ్చిన తీర్పుపై స్టే విధించడంతోపాటు ఈ కేసులో నిందితులందరికీ నోటీసులు ఇవ్వాలని నిర్ణయించింది.
ఆగస్టు 6 1991న చుండూరు, ఆంధ్రప్రదేశ్ గ్రామంలో దళితులపై అగ్రకులస్తులు చేసిన దాడి, హత్యాకాండలను చుండూరు ఘటనగానూ, చుండూరు హత్యాకాండగానూ అభివర్ణిస్తారు.
అత్యంత శుద్ధమైన సిల్వర్ నైట్రేట్ ను సిల్వర్ కార్బోనేట్ ను 310 వద్ద, ఒక ప్లాటినం నాళిక/గొట్టంలో హైడ్రోజన్ ఫ్లోరైడ్ కలిగిన పరిసరాల్లో వేడి చెయ్యడం వలన ఉత్పత్తి చేసెదరు: 23 + 2 2 + 2 + 2
పరిశోధన లేదా ప్రయోగశాలల్లో సిల్వర్ నైట్రేట్ ను ఉత్పత్తి చెయ్యుటకై వాయురూపంలో ఉన్న హైడ్రోజన్ ఫ్లోరైడ్ ను ఉపయోగించరు. బదులుగా సిల్వర్ టెట్రాఫ్లోరోబోరేట్ ను ఉష్ణవియోగం చెందించుట ద్వారా ఉత్పత్తి చేసెదరు.
మరోప్రత్నామ్యాయ విధానంలో సిల్వర్ ఆక్సైడ్ ను గాఢ హైడ్రోఫ్లోరిక్ ద్రవంలో కరగించి,ఏర్పడిన ద్రవంలో అసిటోన్ చేర్చి,అవక్షెపముగా సిల్వర్ ఫ్లోరైడ్ను వేరు చేసెదరు.
సిల్వర్ ఫ్లోరైడ్ఒక అకర్బన రసాయన సమ్మేళనం.వెండి/సిల్వర్, ఫ్లోరిన్ మూలకాల సంయోగం వలన ఈ సమ్మేళనపదార్థం ఏర్పడినది. ఫ్లోరిన్‌తో వెండి ముకాలం ఏర్పరచు మూడు సంయోగ పదార్థాలలో సిల్వర్ ఫ్లోరైడ్‌ ప్రధానమైన సంయోగపదార్థం. సిల్వర్ ఫ్లోరైడ్ యొక్క రసాయన సంకేతపదం .సిల్వర్, ఫ్లోరిన్‌ల మిగతా రెండు సంయోగపదార్థాలు సిల్వర్ సబ్‌ఫ్లోరైడ్, సిల్వర్ ఫ్లోరైడ్‌లు. సిల్వర్ ఫ్లోరైడ్‌ పలురకాలైన ఇతర ప్రయోజనాలను కలిగిఉన్నది. ఫ్లోరినేసనులో ఉపయోగిస్తారు, సేంద్రియ సంశ్లేషణలో డిసిలిలెసన్ గా ఉపయోగిస్తారు.
ఇతర సిల్వర్ హలినైడులకు భిన్నంగా సిల్వర్ ఆక్సైడ్ నీటిలో అధిక ద్రావణియత కలిగి ఉంది.ఒక లీటరునీటిలో 1800 గ్రాముల సిల్వర్ ఆక్సైడ్ కరుగుతుంది.అలాగే అసిటోనైట్రైల్ లో కుడా కొంత మేర కరుగుతుంది.క్షార లోహ ఫ్లోరైడులలవలె సిల్వర్ ఆక్సైడ్ సమ్మేళనపదార్థం హైడ్రోజన్ ఫ్లోరైడులో కరిగి వాహక ద్రవాణాన్ని ఏర్ప రచును.
అల్- ఇస్లాహ్ 2005 లో అధ్యక్షుడు సాలేహ్‌కు వ్యతిరేకంగా పనిచేయడం ఆరంభించించిన తరువాత దానికి ప్రజాదరణ అధికం అయింది.
ఇస్లామిక్ రాజకీయ పార్టీ అయిన అల్- ఇస్లాం పార్టీని ముస్లిం సోదరులు, సాలాఫిస్టులు ఆదరించారు. అదే పార్టీలో " అబ్దుల్ మజీద్ అల్- జిందాని " సభ్యుడుగా ఉన్నందున కర్మన్ పార్టీ సభ్యత్వం వివాదాద్పదం అయింది. యెమని ముస్లిం బ్రదర్‌హుడ్‌కు జిందాని నాయకత్వం వహించాడు. తరువాత సలాఫీ వింగ్‌కు నాయకత్వం వహించాడు. ఆయన యునైటెడ్ స్టేట్స్ " ఆఫీస్ " ఆఫీస్ ఆఫ్ ఫారిన్ అసెట్స్ కంట్రోల్ " ఎస్.డి.ఎన్. జాబితాలో ఉన్నాడు.
తరువాత కర్మన్ పార్టీ నుండి స్వతంత్రం పిందింది. తన దేశంలో పత్రికాస్వతంత్రం కొరకు కర్మన్ నిరసన ప్రదర్శనలు ఆరంవ్హించింది. ఆమె సంప్రదాయ " నిక్వాబ్ " ధరించడం ఆపింవేసింది.
2004 లో కాంఫరెంస్ సందర్భంలో ఆమె నిక్వాబ్ ధరించకుండా కనిపించింది. తరువాత ఆమె ముఖం కనిపించే హిజాబీలను ధరించడం ప్రారంభించింది.
కర్మన్ నిక్వాబ్ బదులుగా స్కార్ఫ్ ధరించింది. పూర్తిగా ముఖాన్ని మూయడం సంప్రదాయమేకాని అది ఇస్లాం నిబంధనలలో ఒకటి కాదన్నది ఆమె భావన.
ఆమె మహిళలో అనేకమంది పోషాకాహార లోపంతో బాధపడుతున్నారని పురుషులకు పౌష్టికాహారం అందుతుందని అభిప్రాయం వెలిబుచ్చింది. అంతేకాదు మహిళలలో మూడింట రెండు వంతులు నిరక్ష్యరాశ్యులుగా ఉన్నారని ఆమె అభిప్రాయపడింది. ఆమె వివాహ చట్టాలపట్ల వైవిధ్యమైన అభిప్రాయాలు కలిగి ఉంది.
వివాహ చట్టం నిబంధనల విషయంలో అల్- ఇలాష్ పార్టీ ఇతరసభ్యుల కంటే ఆమె అభిప్రాయాలు భిన్నంగా ఉండేవి. 17 సంవత్సరాలకు ముందే ఆడపిల్లలకు వివాహం చేయాలన్న నిబంధనను ఆమె వ్యతిరేకించింది. హ్యూమన్ రైట్స్ వాచ్, అడ్వకేట్ బృందానికి ఇచ్చిన స్టేట్మెంటులో ఆమె " యెమన్ విప్లవం అంటే రాజకీయ సమస్యలను పరిష్కరించడం మాత్రమే కాదు సాంఘిక సమస్యలను, బాల్యవివాహాలను నిరోధించడం కూడా అందులో భాగమే " అని అభిప్రాయం వెలిబుచ్చింది. ఆమె ప్రభుత్వంలోని చంచగొండితనం పట్ల వ్యతిరేకతగా నిరసన ప్రదర్శించింది. ఆమె విదేశీప్రభావానికి లోను కాకుండా స్వతంత్రంగా ఉంటానని చెప్పింది. ఆమె మానవహక్కులను రక్షించడానికి యు.ఎస్. స్టేట్ డిపార్ట్మెంటు, అమెరికన్ ఆర్గనైజేషన్లతో వ్యూహాత్మకమైన సంబంధాలను కలిగిఉంటానని ప్రకటించింది. అంతేకాక తాను ఐరోపా, అరబ్ ఉద్యమకారులతో సమానహోదాలో సంబంధాలు కలిగి ఉంటానని చెప్పింది. యూనివర్శిటీ ఆఫ్ మిచిగాన్ ఆడియంస్‌తో ప్రసంగిస్తూ ఆమె తానది ప్రపంచ పౌరసత్వమని, ఈ భూమి తన దేశమని, మానవత్వమే తన జాతి అని ప్రసంగించింది.
నోబెల్ పురస్కార గ్రహీత తవాకెల్ కర్మన్ 1979 ఫిబ్రవరి 7న యెమన్ లోని తైజ్ గవర్నరేట్ లోని మెఖ్లఫ్‌లో జన్మించింది. అమే తైజ్ సమీపంలో పెరిగింది. తైజ్ యెమన్‌లోని సంప్రదాయ నగరంగా గుర్తించబడింది. ఆమె తైజ్‌లో విద్యాభ్యాసం పూర్తిచేసింది. ఆమె తండ్రి అబ్దెల్ సలాం కర్మన్ లాయర్, రాజకీయవాది. ఆయన అబ్దుల్లా సలేహ్స్ ప్రభుత్వంలో " లీగల్ అఫెయిర్ మినిస్టర్ "గా పనిచేసి రాజీనామా చేసాడు.
ఆమె సోదరుడు తారిక్ కర్మన్ కవిగా ప్రఖ్యాతి చెందాడు. మరొక సోదరుడు సఫా కర్మన్ " అల్- జజీరా " పత్రికకు సంపాదకుడుగా పనిచేసాడు.
కర్మన్ యూనివర్శిటీ ఆఫ్ సైన్ అండ్ టెక్నాలజీ నుండి అండర్ గ్రాజ్యుయేట్ డిగ్రీని, సనాల్ యూనివర్శిటీ ఆఫ్ సైన్ అండ్ టెక్నాలజీ నుండి పొలిటికల్ సైన్సు డిగ్రీని అందుకున్నది.
2010 లో ఒక నిరసన ప్రదర్శనలో ఒకస్త్రీ కర్మన్‌ను పిడిబాకుతో పొడవడానికి ప్రయత్నించినప్పుడు కర్మన్ మద్దతుదార్లు ఆమెను రక్షించారు.
కర్మన్ తల్లితండ్రులు టర్కీలోని కర్మన్ ప్రాంతానికి చెందినవారని ఆమె మాటల ఆధారంగా భావిస్తున్నారు. టర్కీ ప్రభుత్వం ఆమెకు పౌరసత్వం ఇవ్వడానికి ముందుకువచ్చింది. ఆమె 2012 అక్టోబరు 11న టర్కీ విదేశాంగ మంత్రి నుండి పౌరసత్వ దస్తావేజులను స్వీకరించింది.
తవాకెల్ కర్మన్ దిద్దుబాటు ( తవాకెల్ ఉస్ - సలం కర్మన్ రోమన్‌లో " తవాకుల్ " తవాకెల్ అని కూడా అంటారు.) తవాకెల్ యేమన్ పత్రికావిలేఖరి, రాజకీయవాది, " అల్- ఇస్లాహ్ " అనే రాజకీయ పార్టీ, యేమన్ మానవహక్కుల సభ్యురాలు. " వుమెన్ జర్నలిస్ట్ వితౌట్ చైంస్ " కు ఆమె నాయకత్వం వహించింది.
అరబ్ విప్లవంలో భాగంగా మొదలైన యేమన్ విప్లవంలో ఆమె పాల్గొని అంతర్జాతీయ స్థాయిలో గుర్తించబడింది. 2011 నోబెల్ బహుమతి శాంతి పురస్కారం అందుకున్నవారిలో ఆమె ఒకరుగా ఉంది. ఈ బహుమతి అందుకుని ఆమె యేమని మొదటి నోబెల్ బహుమతి అందుకున్న వ్యక్తిగా, మొదటి అరబ్ స్త్రీగా, నోబెల్ బహుమతి అందుకున్న రెండవ ముస్లిం స్త్రీ, చిన్నవయసులో నోబెల్ బహుమతి అందుకున్న వారిలో ద్వీతీయస్థానం పొందిన వ్యక్తిగా గుర్తించబడింది. 2005 నుండి కర్మన్ పత్రికావిలేఖరిగా ప్రాముఖ్యత సంతరించుకుంది.
2012-13 ఈజిప్షియన్ నిరసనలు, 2013 ఈజిప్షియన్ తిరుగుబాటు ఈజిప్షియన్ తిరుగుబాటుకు స్పందనగా కర్మన్ ఈజిప్షియన్ అధ్యక్షుడు మొహ్మద్ మొర్సి రాజీనామాకోరేవారికి బాసటగా నిలిచింది. మొర్సీని పదవీచ్యుతుని చేసి రాజ్యాంగం రద్దుచేసి ముస్లిం బ్రదర్‌హుడ్ కార్యకలాపాలను ఈజిప్ట్‌ రాజకీయాల నుండి నిషేధించింది. కర్మన్ తురుగుబాటుకు వ్యరేకంగా నిరసనలో పాల్గొనడానికి ఈజిప్ట్‌లో ప్రవేశించడానికి ప్రయత్నించింది. ఈజిప్షియన్ సైన్యం రక్షణసమస్యలను కారణంగా చూపి కర్మన్ ఈజిప్ట్ ప్రవేశాన్ని నిరాకరించింది. కర్మన్ ముస్లిం బ్రదర్‌హుడ్‌కు చెందిన ఉన్నతస్థాయి అధికారులను ఖైదుచేయడానిని, మొర్సీ మద్దతుదారుల మీద హింసలను ఖండించింది.
దీర్ఘకాల సలేహ్‌కు వ్యతిరేకంగా 2011లో తవాకెల్ కర్మన్ సనాలో విద్యార్థుల నిరసన ప్రదర్శనను నిర్వహించింది. తరువాత జవవరి 22 న ఆమె తనభర్తతో కారులో ప్రయాణిస్తున్న సమయంలో పోలీస్ గుర్తింపు లేని సాధారణ దుస్తులలో ఉన్న ముగ్గురు వ్యక్తులు ఆమెను అడ్డగించి ఖైదు చేసి జైలులో ఉంచారు. అక్కడ ఆమె 36 గంటల సమయం గడిపిన తరువాత జనవరి 9న ఆమెను పెరోల్‌లో విడుదల చేసారు. తరువాత ఆమె జనవరి 29న మరొక నిరసన ప్రదర్శన ఏర్పాటు చేసింది.
ఈజిప్షియన్ తిరుగుబాటు తరువాత ఒక అర్ధరాత్రి సమయంలో తవాకెల్ తిరిగి ఖైదుచేయబడింది. ఆమె తన భర్తతో కలిసి కొన్ని మాసాల కాలం నిరసన మకాం ఏర్పాటు చేసింది.
యెమన్ ప్రభుత్వాన్ని పడగొట్టడానికి ప్రయత్నించిన బృందాలను ఆమె ఖండించింది. అన్‌మాండ్ ఏరియల్ వెహికల్ యెమన్‌లో ప్రవేశించడాన్ని కర్మన్ వ్యతిరేకించింది.
ప్రజలు రద్దీగా ఉండే ప్రదేశాలలో ఇలాంటి వాహనాలు ప్రవేశించడం అంతర్జాతీయ చట్టాలకు, మానవహక్కులరక్షణకు ఇది వ్యతిరేకమని కర్మన్ అభిప్రాయపడింది.
" సంకెళ్ళు లేని మహిళా విలేఖరులు" అనే మానవహక్కుల రక్షణ వ్యవస్థాపకులలో తవాకెల్ కర్మన్ ఒకరు. 2005లో 7 గురు ఇతర మహిళా వలేఖరులతో కలిసి కర్మన్ ఈ సంస్థను స్థాపించింది.
నోబెల్ శాంతి బహుమతి ప్రకటించిన తరువాత కర్మన్‌కు అంతర్జాతీయ వేదికలు, ఐక్యరాజ్యసమితిలో తన అభిప్రాయాలు వెలువరించడానికి అవకాశం లభించింది.
రసాయన ప్రతిచర్య అనేది ఒకటి లేదా ఎక్కువ రసాయనాలు ఒకటి లేదా ఎక్కువ ఇతర రసాయనాల లోకి మార్చబడినప్పుడు జరుగుతుంది., ఈ ప్రక్రియలో ఒకటి లేదా అంతకంటే ఎక్కువ పదార్థాలు, ప్రతిచర్యలు ఒకటి లేదా అంతకంటే ఎక్కువ విభిన్న పదార్ధాలు, ఉత్పత్తులుగా మార్చబడతాయి. పదార్థాలు రసాయన అంశాలు లేదా సమ్మేళనాలు. ఒక రసాయన ప్రతిచర్య వివిధ పదార్ధాలను ఉత్పత్తులుగా సృష్టించడానికి ప్రతిచర్యల యొక్క అణువులను తిరిగి మారుస్తుంది . అణువుల మధ్య రసాయన బంధాలు ఏర్పడినప్పుడు లేదా విచ్ఛిన్నమైనప్పుడు రసాయన ప్రతిచర్యలు సంభవిస్తాయి. రసాయన ప్రతిచర్యలోకి వెళ్ళే పదార్థాలను ప్రతిచర్యలు అంటారు, ప్రతిచర్య చివరిలో ఉత్పత్తి అయ్యే పదార్థాలను ఉత్పత్తులు అంటారు.కొన్ని రసాయన ప్రతిచర్యలు ప్రతిచర్యలు ఉపయోగించబడే వరకు ఒక దిశలో నడుస్తాయి. ఈ ప్రతిచర్యలు కోలుకోలేనివిగా చెబుతారు. అయితే, ఇతర ప్రతిచర్యలు రివర్సబుల్ గా వర్గీకరించబడతాయి. రివర్సిబుల్ ప్రతిచర్యలు ముందుకు ఇంకా వెనుకబడిన దిశలలో వెళ్ళవచ్చు. ఉదాహరణలు:
ఆంగ్ల న్యాయాధిపతి రౌలట్ అధ్యక్షతన విచారణ సంఘమును నియమించిన ఉద్దెేశ్యము పెరుగుచున్న రాజద్రోహ ఉద్యమము యొక్క శాఖోపశాఖలన్నింటిని పరిశీలించి విప్లవాందోళనను కూకటివ్రేళ్లతో నిరోదించుటకు అవలంబించవలసిన మార్గములు, పోలీసులు పోందియుండవలసిన అధికారములను సూచించుటకు. అయితే ఆ సంఘము అతిచతురత చూపించుటకు భారతదేశములో అప్పటిలోనుండిన జాతీయ అతివాదమును గూడా విప్లవాదముతో ముడిపెట్టి సాదారణ రాజకీయ అభిప్రాయములు, ప్రభుత్వముపట్ల ద్వేష భావము గాని, విరోదభావములు కూడా నిర్మూలింపజేయు తీవ్ర శాసనములు చేయవలెనని సలహాలు సూచించిరి. భారతీయ న్యాయాధిపతి కుమారస్వామి శాస్త్రి సభ్యులుగనుండిన ఆ విచారణ సంఘము నివేదిక తమ సూచనల సమర్ధనగ భారతజాతీయ కాంగ్రెస్సులు అప్పటి అతివాద నాయకులైన బాలగంగాధర తిలక్, అరవిందఘోష్ యొక్క కార్యక్రమ చర్యలను రాజద్రోహ ఉద్యమములకు కారణభూతములనియు అనుమానస్పద విప్లవాదకులేనన్న వ్యాఖ్యలు జోడించి సూచనలిచ్చుట విచారకరమైన విషయము
1919-20 మధ్య జరిగిన బ్రిటిష్ ఇండియా చరిత్రాంశములు 1919 ఫిబ్రవరిలో రౌలట్ బిల్లులు రెండు ప్రవేశపెట్టబడినవి రౌలట్ బిల్లులకు వ్యతిరేక ముగా అనేక ఆక్షేపణలు తెలిపిరి మార్చిలో ఒక రౌలట్ బిల్లును శాసనముగ చేసిరి రౌలట్ శాసన ఉపసంహరణకు గాందీ సత్యాగ్రహ ప్రారంభము ఏప్రిల్ 6 న పెద్ద పెట్టున దేశవ్యాప్తముగ విజయవంతమైన హార్తాళ్ పంజాబ్ లోకి ప్రవెశించరాదన్న ప్రభుత్వ నిషేధాజ్ఞను ఏప్రిల్ 9 గాందీ ఉల్లంఘన గాందీ నిర్భందన ఏప్రిల్ 10 జలియన్వాల బాగ్ ఘోర కాల్పులు, పంజాబులో మార్ష్యల్ లా అమలు ఏప్రిల్ 18 నుండి గాందీ సత్యాగ్రహ విరామం 1919లో మాంటేగు-షెమ్సఫర్డు రాజ్యాంగ సంస్కరణ చట్టము గాందీ సత్యాగ్రహకార్యక్రమములు 1920నుండి క్రమేణా పూర్తిస్తాయి సహాయనిరాకరణోద్యమముగా మారి అనేక బహిష్కరణోద్యమములతో ఖిలాఫత్ ఉద్యమమునకు చేదోడుగా సాగినది.
1915 సంవత్సరపు డి.ఐ చట్టములోనున్న కొన్ని నిబంధనల పరిదిని రౌలట్ చట్టములో విస్తృతపరచి శాసనముగాచేసి పోలీసులకు విశేష అధికారములు ఇవ్వబడినవి. ఎవరిపైనను విప్లవాదకులని అనుమానముకలిగినచో విచారణలేకనే జైలులో రెండేండ్లవరకు నిర్బందించ గల అధికారము కలిగెను అట్టి ముద్దాయిలను విచారించుటకు ప్రత్యేక ముగ్గురి న్యాయాధీశుల సంఘమునేర్పరచి అతి స్వల్పకాలములోనే కేసును ముగించవలసిన అత్యవసరనిబందన చేయబడెను.
కొన్ని గుర్తింపు లేని చిత్రాలతో పాటు, గ్రామీణ ప్రాంతాల్లో ఇన్ఫర్మేషన్ టెక్నాలజీని అభివృద్ధి చేయడానికి చిత్ర పరిశ్రమ నుండి విరామం తీసుకున్నాడు. అతను తరువాత చిత్ర పరిశ్రమకు తిరిగి వచ్చాడు మరియు నిద్ర , ఆర్డినరీ , బ్యాంకింగ్ అవర్స్ 10 నుండి 4 మరియు ఉస్తాద్ హోటల్‌లో అతిథి పాత్రలో నటించాడు . 2012లో విడుదలైన ప్రభువింటే మక్కల్‌లో నటించడానికి అతనికి ఆఫర్ వచ్చింది. 2013లో, అతను అన్నమ్ ఇన్నుమ్ ఎన్నుమ్ మరియు రెబెక్కా ఉతుప్ కిజక్కెమల చిత్రాలలో ప్రధాన పాత్రలు పోషించాడు . ముంబైలోని బారీ జాన్ థియేటర్ స్టూడియోస్‌లో కూడా నటనపై ప్రయోగాలు చేశాడు. అదే సంవత్సరంలో, అతను తన తండ్రి రాఘవన్ మరియు వినీత్‌తో కలిసి సిద్ధార్థ శివ మరియు ఇండియన్ కాఫీ హౌస్ మరియు ఐఫోన్ లతో పాటు తన రాబోయే చిత్రాలైన మిస్‌ఫిట్‌పై సంతకం చేసాడు , అయితే ఈ సినిమాలు థియేటర్లలో విడుదల కాలేదు ఆ సమయంలో అతను క్యాన్సర్‌తో బాధపడుతున్నాడు 2014.
క్యాన్సర్‌తో అతని మొదటి యుద్ధం సమయంలో, అతని స్నేహితులు స్పీచ్‌లెస్ అనే షార్ట్ ఫిల్మ్‌ను రూపొందించారు, ఇది ఒక కాలేజీ లెక్చరర్ గురించి, అతని జీవితం క్యాన్సర్‌తో తీవ్రంగా మారిపోయింది. షార్ట్ ఫిల్మ్‌లో జిష్ణు స్నేహితుడు కూడా అయిన చిత్ర నిర్మాత షఫీర్ సాయిత్ ప్రధాన పాత్రలో నటించారు. అతని చికిత్స కొనసాగకముందే, అతను 2015లో లక్ష్మీప్రియా చంద్రమౌళికి జోడీగా కళ్లప్పడం చిత్రంలో ప్రధాన నటుడిగా కోలీవుడ్ అరంగేట్రం పూర్తి చేశాడు , ఇది సానుకూల సమీక్షలను అందుకుంది. అతను 2016లో విడుదలైన ట్రాఫిక్ లో ప్రతికూల పాత్రతో బాలీవుడ్‌లో అడుగుపెట్టాడు మరియు అతని చివరి చిత్రం. షార్ట్ ఫిల్మ్‌లో కూడా నటించాడుఆదర్శ్ బాలకృష్ణతో కర్మ ఆటలు , ఇది 2013లో చిత్రీకరించబడింది మరియు 2017లో విడుదలైంది. ఇది అతని దర్శకత్వ తొలి చిత్రం. ఆదర్శ్ బాలకృష్ణ ఈ షార్ట్ ఫిల్మ్ ను విడుదల చేసి జిష్ణుకు నివాళులర్పించారు.
జిష్ణు తన తండ్రి దర్శకత్వం వహించిన 1987లో వచ్చిన కిలిపట్టు చిత్రంలో బాలనటుడిగా కనిపించాడు మరియు అది ఇండియన్ పనోరమకు ఎంపికైంది. అతను 2002లో కమల్ దర్శకత్వం వహించిన నూతన దర్శకుడు సిద్ధార్థ్ భరతన్ తో కలిసి నమ్మాల్ చిత్రంలో కథానాయకుడిగా మాలీవుడ్‌లో తన నటనా రంగ ప్రవేశం చేసాడు, అది అతనికి గుర్తింపు తెచ్చిపెట్టి వాణిజ్యపరంగా విజయం సాధించింది. ఈ చిత్రంలో అతని నటనకు మాతృభూమి ఫిల్మ్ అవార్డ్స్ మరియు కేరళ ఫిల్మ్ క్రిటిక్స్ అవార్డ్ బెస్ట్ డెబ్యూ మేల్ గా లభించాయి. వలతొట్టు తిరింజల్ నలమతే వీడు , చూండా , ఫ్రీడం , పారాయణంలో ప్రధాన పాత్రలతో అతని కెరీర్ కొనసాగింది., టూ వీలర్ మరియు న్జాన్ . ఆ తర్వాత అతను నెరరియన్ , పౌరన్ , యుగపురుషన్ మరియు దిలీప్‌తో కలిసి చక్కర ముత్తు లో ప్రతికూల పాత్రలు పోషించాడు .
జిష్ణు రాఘవన్ అలింగిల్ , జిష్ణు అని పిలవబడే ఒక భారతీయ నటుడు, అతను ప్రధానంగా మలయాళ చిత్రాలలో కనిపించాడు . అతను నటుడు రాఘవన్ కుమారుడు . అతను తన తొలి చిత్రం నమ్మల్ కి బాగా ప్రసిద్ది చెందాడు, దీని కోసం అతను ఉత్తమ నటుడిగా కేరళ ఫిల్మ్ క్రిటిక్స్ అసోసియేషన్ అవార్డు మరియు ఉత్తమ పురుష అరంగేట్రం కోసం మాతృభూమి ఫిల్మ్ అవార్డును అందుకున్నాడు . అతని చివరి చిత్రం ట్రాఫిక్ .
జిష్ణు సినిమా నటుడు మరియు దర్శకుడు రాఘవన్ మరియు శోభల కుమారుడు . అతను తన పాఠశాల విద్యను చెన్నైలో మరియు తరువాత తిరువనంతపురంలోని భారతీయ విద్యాభవన్‌లో చదివాడు . అతను నేషనల్ ఇన్‌స్టిట్యూట్ ఆఫ్ టెక్నాలజీ కాలికట్‌లో మెకానికల్ ఇంజనీరింగ్‌లో . చదివాడు .
ఐపిఎస్‌కు ఎంపికైన ఖాన్‌ విజయవాడ, కరీంనగర్‌, చిత్తూరు, భువనగిరి, ఆదిలాబాద్‌, గుంటూరు, విజయవాడ, తిరుపతి తదితర నగరాల్లో వివిధ హోదాలో పనిచేశారు. ఆ తరువాత హైదరాబాద్‌ నగరంలో అదనపు కమిషనర్‌ , అదనపు కమిషనర్‌ ట్రాఫిక్‌, డిజీ-ఫైర్‌సర్వీసెస్‌, అదనపు డీజీగా ఇలా ఆయన వివిధ హోదాల్లో పనిచేశారు.
లిటరరీ అండ్‌ కల్చరల్‌ ఆక్టివిటీస్‌, టెన్సిస్‌, క్రికెట్‌, ఆంధ్ర క్రికెట్‌ అసోసియేషన్‌ వైస్‌ ప్రెసిడెంట్‌, ఎ.పి. ఫుట్‌బాల్‌ అసోషియేషన్‌ ప్రెసిడెంట్‌, హైదరాబాద్‌ హాకీ అసోసియేషన్‌ వైస్‌ ప్రెసిడెంట్‌.
అబ్దుల్‌ ఖయూం ఖాన్‌. అందరూ ఆయన్ని ఆత్మీయంగా ఎ.కే.ఖాన్‌ అని ఖాన్‌సాబ్‌ అని సంబోధిస్తుంటారు. అనంతపురం జిల్లా పెనుకొండ అయినప్పటికీ, హైదరాబాద్‌తో ఆయన బంధం మూడు దశాబ్దాల నాటిది.
చారిత్రాత్మకంగా ఈమె పెద విజయరామరాజు చెల్లెలు. పసిప్రాయం నుండి అధ్యాత్మిక భావాలతో దేవీ ఉపాసన చేసేది. అన్న పొరుగు రాజ్యమైన బొబ్బిలిపై యుద్ధ సన్నాహాలు చేయడం ఆమెను కలతపెట్టింది. బుస్సీ కుట్రకు లొంగిపోయిన విజయరామరాజు చెల్లెలి యుద్ధ నివారణ ప్రయత్నాల్ని లెక్కచేయలేదు. 1757లో బొబ్బిలిపై యుద్ధం ప్రకటించాడు. వెలమ వీరులు తమ పౌరుష ప్రతాపాల్ని ఫణంగా పెట్టి విజయమో వీర స్వర్గమో అన్నట్లు పోరాడారు. కానీ విజయం విజయరామరాజునే వరించింది. ఆ రోజు రాత్రి దేవి కలలో కనిపించి అన్న ప్రాణాలకు వచ్చే ప్రమాదాన్ని ముందే హెచ్చరించింది. ఉపవాసదీక్షలో ఉన్న ఆమె పతివాడ అప్పలనాయుడు, మరికొందరు అనుచరుల్ని వెంటబెట్టుకొని బొబ్బిలి బయలుదేరింది. కొద్ది దూరం వెళ్ళగానే ఆమె అపస్మారక స్థితిలోకి జారుకుంది. తన ప్రతిమ పెద్దచెరువు పశ్చిమ భాగంలో లభిస్తుందని, దాన్ని ప్రతిష్ఠించి, నిత్యం పూజలు, ఉత్సవాలు చేయమని చెప్పి ఆమె దేవిలో ఐక్యమయ్యింది.
పైడితల్లి అమ్మ చరిత్రలో జాలర్లకు విశేషమైన స్థానం ఉంది. లోక పావని, కలియుగంలో ప్రత్యక్ష దైవంగా అలరారుతున్న పైడితల్లి దర్శన భాగ్యాన్ని మనకు కలిగించడంలో జాలర్లకు కీలక పాత్రం పోషంచారు. రెండున్నర శతాబ్ధాలకు మునుపు అమ్మతల్లి పెద్ద చెరువు గర్భంలో నిక్షిప్తమై ఉన్నప్పడు ఆ తల్లి మూల విరాట్టును బయటకు తీయడంలో స్థానిక యూత వీధికి చెందిన జాలర్ల కృషి అమోఘం. అమ్మను మొదటిసారి చూసే భాగ్యం బెస్తవారికే దక్కింది. అమ్మవారి సేవపూర్వ జన్మసుకృతంగా భావించిన జాలర్లు ప్రధాన పూజారి అప్పలనాయుడిని ఒక కోరిక అడిగారని చరిత్ర చెబుతోంది. ప్రతీ ఏటా జరిగే సిరిమాను సంబరంలో అమ్మవారి సిరిమానుశ్రీన ముందు తమకు చోటు కల్పించాలనే జాలర్ల కోరికను అప్పలనాయుడు మన్నించాడు. ఈ కారణంగానే ఆనాటి నుంచి సిరిమాను సంబరంలో బెస్తవారి వలతో జాలర్లు ఉండటం ఆనవాయితీగా వస్తోంది.
పైడిమాంబ లేదా పైడితల్లి ఉత్తరాంధ్ర ప్రజల దైవం, పూసపాటి రాజుల ఇలవేల్పు. అమ్మవారి దేవాలయం మూడు లాంతర్లు కూడలి వద్ద నిర్మించారు. అమ్మవారి ఉత్సవాలు 1758లో ప్రారంభమై 250 సంవత్సరాలుగా నిరాటంకంగా కొనసాగుతున్నాయి. సా.శ. 1757 ధాత నామ సంవత్సరం విజయదశమి వెళ్ళిన మంగళవారం నాడు విజయనగరం పెద్ద చెరువులోంచి అమ్మవారి విగ్రహాన్ని పతివాడ అప్పలస్వామి నాయుడు అనే వ్యక్తి పైకి తీశారు. ఆయనే అమ్మవారికి తొలి పూజారి అయ్యాడు. అప్పటినుండి ఇప్పటివరకు ఆ కుటుంబానికి చెందినవారే వంశపారంపర్యంగా పూజారులుగా ఉంటున్నారు. ప్రస్తుత పూజారి బంటుపల్లి బైరాగి నాయుడు ఆరో తరంవాడు. ఈ పూజారే సిరిమానోత్సవంలో సిరిమాను అధిరోహించి భక్తుల్ని ఆసీర్వదిస్తాడు.
సిరిమాను జాతరలో తెల్ల ఏనుగు మరో విశిష్టమైన ఆకర్షణ, గజపతులు వారి ప్రాభవాన్ని ప్రతిబింబించే విధంగా పట్టపుటేనుగును అమ్మవారి సిరిమాను సంబరంలో ఉంచేవారు. అయితే కాలక్రమేణా సంస్థానాలు, రాజ్యలు పోవడంతో 1956వ సంవత్సరం నుంచి పట్టపుటేనుగును ప్రతిబింబించే విధంగా ఏనుగు ఆకారంలో ఒక బండిని రూపొందించి సిరిమాను ముందు నడిపిస్తున్నారు. ఈ బండి మీద ఏడుగురు స్త్రీ వేషధారులు, ఒక పురుషుడు ఉంటారు. ఈ ఏడుగురు స్త్రీలు పైడితల్లి అక్కచెల్లెళ్లు కాగా పరుషుడు అమ్మవారి ఏకైక సోదరుడు పోతురాజుగా చెబుతుంటారు. అపురూప దేవతలందర్నీ ఒకే వేదికపై మనకు సాక్షాత్కరింపే చేసే ఆ ఏనుగు నిజంగా ఐరావతమే.
జాలరి వల వెనుక ఈటెలతో వచ్చే జనం సాధారణ జనం కాదు. వీరిని పూర్వీకులు మహాశక్తి స్వరూపులుగా పరిగణించారు. పాలధారంగా పిలిచే ఈ జనధార అమ్మవారి సైనిక శక్తిగా ప్రతిరూపంగా చెబుతుంటారు. వీరి చరిత్ర కూడా ఘనమైనదే. పూర్వం కోట వెనుక అడవిలో నివసించే ఆటవికులు కోటరక్షణగా ఉండేవారని కథనం. వారికి గుర్తుగానే సిరిమాను ఉత్సవంలో ఈటెలు ధరించి డప్పులు వాయిస్తూ సిరిమాను ఊరేగింపులో పాల్గొంటారు. వీరిని అమ్మవారి శక్తికి ప్రతిరూపాలుగా భక్తులు విశ్వసిస్తారు.
అమ్మవారి జాతర సందర్భంగా సిరిమానోత్సవానికి చాలా ప్రాముఖ్యముంది. సిరిమాను అనేది భక్తి పూర్వకంగా జరుపుకునే ఒక ఉత్సవం. ఒక పొడుగాటి గడ చివర ఒక పీఠాన్ని తగిలించి ఆ కుర్చీలో పూజారి కూర్చొని గుడికి ప్రదక్షిణ చెయ్యడం ఈ ఉత్సవంలోని ప్రధాన భాగం
అదనంగా, ప్రదర్శన స్థలం యొక్క ధ్వనితో సంగీత వాయిద్యాలు ఎలా సంకర్షణ చెందుతాయో కూడా ధ్వనిశాస్త్రం పరిశీలిస్తుంది. సంగీతశాలలో ధ్వనిశాస్త్రం సంగీత వాయిద్యాల ద్వారా ఉత్పత్తి చేయబడిన ధ్వనిని మరియు ప్రేక్షకులచే ఎలా గ్రహించబడుతుందో బాగా ప్రభావితం చేస్తుంది. ఉదాహరణకు, మంచి ధ్వనితో కూడిన కచేరీ హాల్ ప్లే చేయబడే సంగీతం యొక్క గొప్పతనాన్ని మరియు స్పష్టతను పెంచుతుంది, అయితే పేలవమైన ధ్వనితో కూడిన స్థలం ధ్వనిని గందరగోళంగా మరియు అస్పష్టంగా చేస్తుంది.
భౌతిక శాస్త్రంలో, ధ్వని తరంగాల యొక్క పౌనఃపున్యం, తరంగదైర్ఘ్యం, వ్యాప్తి మరియు వేగం వంటి భౌతిక లక్షణాల అధ్యయనంలో ధ్వనిశాస్త్రం ఉంటుంది. మైక్రోఫోన్‌లు, లౌడ్‌స్పీకర్‌లు మరియు అకౌస్టిక్ మెటీరియల్‌ల వంటి ధ్వని తరంగాలను మార్చే పరికరాలను రూపొందించడానికి మరియు అభివృద్ధి చేయడానికి ఎకౌస్టికల్ ఇంజనీర్లు భౌతిక శాస్త్ర సూత్రాలను వర్తింపజేస్తారు.
ధ్వని శాస్త్రం అనేది దాని ఉత్పత్తి, ప్రసారం మరియు ప్రభావాలతో సహా ధ్వనిని అధ్యయనం చేస్తుంది. ఇది భౌతిక శాస్త్రం, ఇంజనీరింగ్, మనస్తత్వశాస్త్రం మరియు సంగీతంతో సహా వివిధ రంగాలను కలిగి ఉంటుంది. ధ్వని తరంగాల కొలత, విశ్లేషణ మరియు తారుమారుని ధ్వనిశాస్త్రం కలిగి ఉంటుంది, ఇవి గాలి, నీరు లేదా ఘనపదార్థాల వంటి మాధ్యమం ద్వారా వ్యాపించే కంపనాలు.
ధ్వనితరంగశాస్త్రం లేదా అకౌస్టిక్స్ అనేది వాయువులు, ద్రవాలు, ఘనాలలో యాంత్రిక తరంగాలు అధ్యయనం చేసే శాస్త్రం. ఈ తరంగాలు కంపనం, ధ్వని, అల్ట్రాసౌండ్, ఇన్‌ఫ్రాసౌండ్ చేయవచ్చు. ఈ అకౌస్టిక్స్ రంగానికి చెందిన శాస్త్రవేత్తను అకౌస్టిసియన్ అంటారు. ధ్వని రంగంలో పనిచేసే శాస్త్రవేత్తని శబ్ద ఇంజనీర్ అని పిలుస్తారు.
సంగీతంలో, ధ్వనిశాస్త్రంలో సంగీత వాయిద్యాల భౌతిక లక్షణాలు మరియు అవి ధ్వనిని ఎలా ఉత్పత్తి చేస్తాయో అధ్యయనం చేస్తుంది. ఇందులో స్ట్రింగ్స్ యొక్క వైబ్రేషన్ లేదా విండ్ ఇన్‌స్ట్రుమెంట్స్‌లోని ఎయిర్ కాలమ్‌లు, సౌండ్ యొక్క హార్మోనిక్ కంటెంట్ మరియు రెసొనెన్స్ మరియు డంపింగ్ యొక్క ప్రభావాలను అధ్యయనం చేస్తుంది.
మనస్తత్వ శాస్త్రంలో, ధ్వనిశాస్త్రంలో మానవులు ధ్వనిని ఎలా గ్రహిస్తారు మరియు ప్రతిస్పందిస్తారు అనే అధ్యయనాన్ని కలిగి ఉంటుంది. ఇది ధ్వని నాణ్యత యొక్క అవగాహన, ఆరోగ్యం మరియు శ్రేయస్సుపై శబ్దం యొక్క ప్రభావాలు మరియు చికిత్సా సాధనంగా ధ్వనిని ఉపయోగించడం వంటి పరిశోధనలను కలిగి ఉంటుంది.
సంగీత వాయిద్యాలు మరియు ప్రదర్శన స్థలాల ధ్వనిని అర్థం చేసుకోవడం సంగీతకారులు, సంగీత నిర్మాతలు మరియు సౌండ్ ఇంజనీర్‌లకు ముఖ్యమైనది, ఎందుకంటే ఇది సాధనాలు మరియు పరికరాల ఎంపిక, మైక్రోఫోన్‌ల స్థానం మరియు ప్రదర్శన స్థలాల రూపకల్పనపై ప్రభావం చూపుతుంది.